Video: Sinkgat sluk agt unieke Corvettes inVan die Corvette-motors in die sinkgat Die video volg onderaan die berig. Strukturele ingenieurs probeer steeds bepaal wat daartoe gelei het dat ‘n 9 meter diep sinkgat by die nasionale Corvette-museum in Kentucky, Amerika, agt van dié unieke voertuie “ingesluk” het. Die voorval het reeds verlede week Woensdag plaasgevind. Van die voertuie was heeltemal uniek, soos die miljoenste Corvette wat in 1992 vervaardig is. Die voorval is deur die museum se veiligheidskameras vasgelê. Twee van die voertuie is deur General Motors aan die museum geleen en ses ander het aan die museum behoort. Die sinkgat is 12 meter wyd en sowat 9 meter diep. “Die waardevolste motor wat in die sinkgat beland het, is ŉ 1993 ZR-1 Spyder,” het Katie Frassinelli, woordvoerder van die museum, gesê. Geen beserings is aangemeld nie, aangesien die sinkgat in die vroeë oggendure plaasgevind het toe daar nie personeel in die museum was nie. Laura Johnson, nog ŉ woordvoerder van die museum, het gesê die ander motors naby aan die slaggat is veilig verwyder. Dit is nog nie duidelik wat die skade beloop nie, aangesien meeste van die motors versamelaarsitems van onskatbare waarde is. Die motors wat in die sinkgat geval het, is: – ‘n 1962 “swart Corvette” – ‘n 1984 PPG pasaangeemotor – ‘n 2009 ZR1 “Blue Devil” – die 1992 wit “1 Miljoenste Corvette” – ‘n 1993 robynrooi “40ste Herdenking Corvette” – ‘n 2001 Mallett Hammer Z06 Corvette – die 2009 wit “1.5 Miljoenste Corvette” – ‘n 1993 ZR-1 Spyder Klik hier om die Corvette-museum se Facebook-blad te besoek. Bron: The Courier Journal, EuroNews, The Independent